Moja snaga u izazovnim vremenima

Moja obitelj mi je najveća snaga. Zbog mojih pubertetskih mušica i depresivnih misli (a tko ih nema kad je sve podređeno pandemiji) puno više „raspravljamo“. Poslije svake žustre rasprave slijedi analiza postupaka. Znam, da nisam u pravu kad tražim sve ono što bi u mojim godinama trebalo biti normalno, druženje s vršnjacima, normalna nastava, maturalni izlet... da ne nabrajam, ima još tu puno toga čega smo se morali odreći za dobrobit našeg zdravlja. Teško je uvijek razumijeti da roditelji, učitelji i svi odrasli imaju još puno veće brige. Pokušavam o tome što više razgovarati sa obitelji, a oni na sreću uvijek nađu vremena za mene. Online nastava zna biti naporna, pa svaku minutu koju ne iskoristim za učenje uzimam u ruke gitaru. Odsviram par najdražih pjesama i to mi razbistri um. Često slušam rock i punk rock glazbu, koja me smiruje i odvlači od ondašnjih problema. Prije spavanja volim čitati knjige, u zadnje vrijeme o tinejdžerima. Iz knjiga sam puno naučio o lošim stranama droga, opijata i drugih stvari za kojima mladi puno puta posežu, tražeći izlaz iz problema. Nadam se da nikad neću posegnuti za nečim što mi može upropastiti život i odvesti u preranu smrt. Volim košarku, vožnju biciklom, skejtanje, ali naravno u društvu sa prijateljima. Sada kad to nije moguće svaki dan razmišljam o životu van pandemije i o društvu sa prijateljima. U ovakvim vremenima trebamo se čuvati i držati se epidemioloških mjera da bi opet mogli živjeti punim plućima.

Erik Tuksar, 8.a

OŠ Mursko Središće